JAEK

Koolitus haridusasutustele "Uus toitlustusmäärus – vähem segadust, rohkem selgust!"
2025-08-07 10:15 - 13:00 UTC | Jõgeva Lasteaed Rohutirts, Jõgeva Lasteaed Rohutirts, Rohu 8, Jõgeva
Koolitus jõgevamaa haridusasutustele “Uus toitlustusmäärus – vähem segadust, rohkem selgust”
Uus haridusasutuste peagi jõustuv toitlustusmäärus tekitab asjaosalistes palju segadust, stressi, muudatusi, hirmu ja ebakindlust! Määrus toob kaasa muudatusi, mis mõjutavad seniseid harjumusi, menüüd, portsjoneid ja toorainevalikut.
Seoses uue määrusega toimub 7. augustil 2025 kell 10.15 koolitus Jõgeva Lasteaed Rohutirts saalis.

REGISTREERIMINE

Teoreetiline-praktiline koolitus:
✅ aitab mõista määruse sisu ja nõudeid,✅ võimaldab kohandada menüüsid ja tooraineid uude raamistikku,✅ pakub maitsvaid, tervisesõbralikke ja lastepäraseid lahendusi,✅ toetab võimalike tekkivate vigade ennetamist ja toob selgust igapäevatöösse,✅ annab julgustust, nippe ja ideid.

Koolitus on suunatud: haridusasutuste köögipersonalile ja toitlustuse korraldajatele, aga ka teistele huvilistele, kes teemaga kokku puutuvad.
Koolitus kestab: 2 tundi ja 45 minutit (jaguneb teoreetiliseks ja praktiliseks).
Koolitustõend: Koolitusel osaleja saab soovi korral koolitustõendi.
Koolitaja:
Victoria Palusaar on kogenud toitumisnõustaja ja toitumisterapeut. Victoria kuulub Eesti Koolitoidu Liitu, Eesti Toitumisnõustajate ja -terapeutide Ühendusse ja Lääne-Virumaa haridusasutuste kokkade võrgustikku.

REGISTREERIMINE

Lisainfo: Eva-Kristi Hein, 5333 5950, eva-kristi.hein@jaek.ee

Projektikirjutamise koolitus 27.- 28. aug Põltsamaal- KOHAD ON TÄIS
2025-08-27 10:00 - 2025-08-28 17:00 | Põltsamaa Keskraamatukogu saal
Kohad on kõik täidetud!
Soovid õppida, kuidas kirjutada tugevaid projekte ja saada rahastust oma ideedele?
Kesk- Eesti Ettevõtlusinkubaatori korraldab koolituse neile, kellele projektikirjutamine tundub hetkel veel keeruline või kauge.
Koolitus toimub 27. – 28. augustil Põltsamaa raamatukogu saalis.
Ootame koolitusele vabaühenduste ja kogukondade osalejaid, kellel puudub või on väga vähene projektikoostamise kogemus. Esimesel päeval keskendutakse projektikirjutamise teooriale, teisel päeval on töötoad toetusmeetmete kaupa.
Osalemistasu: MTÜ esindajale 20 €, sisaldab toitlustust ja ööbimist Carl Schmidti Majas.
Eraisikule – 100 €, 169 € koos ööbimisega (osalemine võimalik vaid siis, kui kohti jääb üle).
Kesk-Eesti ettevõtlusinkubaatori inkubantidele on koolitus tasuta.
Koolitus keskendub järgmiste toetusprogrammide sisule ja praktilisele rakendamisele:
KOP (Kohaliku omaalgatuse programm)
LEADER-meetmed
KÜSKi (Kodanikühiskonna Sihtkapital) toetused
KIK (Keskkonnainvesteeringute Keskus) toetused
Koolituse sisu:
Projekti ülesehitus ja taotlusvormid
Projekti eesmärgid, sihtrühm ja kasusaajad
Eelarve ja tegevuskava koostamine
Projekti aruandlus, dokumentatsioon, maksetaotlused
Levinumad probleemid projektitaotluste koostamisel
Praktilised töötoad: Koolitus sisaldab töötubasid, kus osalejad koostavad näidisprojekte. Töötubasid juhendavad arenduskeskuste spetsialistid, koolitaja toetab protsessi mentorina ja aitab kitsaskohtade lahendamisel. Projektide tutvustus ja tagasiside töötubade juhendajatelt
Koolitaja: Annemai Mägi, Interact OÜ,
Lisainfo: Annika Jõks, Kesk- Eesti Ettevõtlusinkubaatori projektijuht, annika.joks@kesk-eesti.ee, tel +372 518 7480
* Koolitust kaasrahastab Euroopa Liit.

Alustava ettevõtja baaskoolitus "Eduka ettevõtluse esimesed sammud"
2025-09-18 10:00 - 2025-11-06 17:00 | JAEKi seminariruum, Aia tn 2, Jõgeva, 48306, Eesti
Baaskoolitus “Eduka ettevõtluse esimesed sammud” Jõgevamaal
* Kaasrahastanud Euroopa Liit.
Astu ettevõtluse maailma – liitu koolitusprogrammiga „Eduka ettevõtluse esimesed sammud“!
Unistad ettevõtja elust, aga ei tea, kust alustada? Või soovid muuta oma olemasolevat ärimudelit edukamaks? Kutsume sind osalema koolitusprogrammis „Eduka ettevõtluse esimesed sammud“, mis pakub praktilist ja inspireerivat tuge ettevõtlusega alustamiseks või oma ideede elluviimiseks.
Mida pakub koolitusprogramm?
Koolitusprogramm annab sulle:
Tugeva vundamendi ettevõtte asutamiseks ja arendamiseks,
Praktilised tööriistad oma äriidee elluviimiseks,
Personaalset tuge ja konsultatsioone kogenud koolitajatelt.
Programm koosneb neljast põhjalikust moodulist, mis katavad strateegilise planeerimise, finantsjuhtimise, turunduse ja juhtimise põhialuseid. Koolituse käigus kaardistatakse sinu ärimudel, valmib äriplaan ning tegevuskava – kõik vajalik ettevõtlusega alustamiseks või arendamiseks!
Keda ootame?
Koolitus on mõeldud nii alustavatele kui ka tegutsevatele ettevõtjatele, samuti kogukondadele, kes soovivad arendada uusi teenuseid või tooteid. Osalema on oodatud nii füüsilised kui ka juriidilised isikud. Koolitus vastab ka Töötukassa ettevõtluskoolituse nõuetele, mistõttu sobib see hästi ettevõtlusega alustamise toetuse taotlemiseks.
Kes koolitavad?
Koolitust viivad läbi valdkonna eksperdid Elmo Puidet, Kristo Krumm ja Priit Kuuskme, kelle kogemused ja teadmised tagavad, et iga osaleja saab praktilist ja väärtuslikku nõu.
Eelinkubatsiooni koolitusprogrammi maht on kuni 56 akadeemilist tundi, mille raames käsitletakse järgmiseid mooduleid:
I moodul: Strateegiline planeerimine väikeettevõttes 18.09.2025 ja 25.09.2025 Elmo Puidet
Sissejuhatus koolitusprogrammi, inkubatsiooniprogrammide tutvustus (1 h viivad läbi inkubaatori mentor-konsultandid)
Äriidee ja visioon
Ärimudel. Ärimudeli ja äriplaani seosed
Strateegia
Ärimudeli Toote/teenusedisain
Väliskeskkonna analüüs
II moodul: Turundus ja müük 02.10.2025 ja 09.10.2025 Priit Kuuskme
Turundusuuringud
Turundustööriistad ja -valikud
Turundusplaani Hinnastrateegia
Müügimudeli valik sõltuvalt ärimudelist
Müügipsühholoogia ja -argumendid. Liftikõne
Müügiplaani koostamine
III moodul: Finantsjuhtimine ja -planeerimine 16.10.2025 ja 30.10.2025 Kristo Krumm
Ettevõtlusega seotud maksud
Finantsaruanded ja raamatupidamine
Eelarve Tasuvusuanalüüs
Investeeringute planeerimine
Finantsprognooside koostamine
IV moodul: Juhtimine. Äriplaanide esitlused 23.10.2025 Priit Kuuskme ja 06.11.2025 Elmo Puidet
Juhi roll ja enesejuhtimine
Meeskond ja partnerid
Äriplaanide esitlused
Maksumus 75 €
Eelinkubatsiooni kliendile on koolitus tasuta ning on osaks eelinkubatsiooni programmist. Eelinkubatsiooni programmi maksumus ettevõtjale või tulevasele ettevõtjale 50 € ja MTÜ-dele 25 €
Saadame osalemiskinnituse peale registreerumist.

Registreeri siin!

MTÜ üldkoosoleku korraldamise talgud
2025-09-25 13:00 - 14:30 | Veebikeskkond, Veebikeskkond, Jõgeva, Estonia
MTÜ tegevuse läbipaistvus ja usaldusväärsus algab korrektselt korraldatud üldkoosolekust. Just üldkoosolek on liikmete kõige olulisem otsustuskogu, kus seatakse sihte ja tehakse organisatsiooni jaoks tähtsaid otsuseid.
Kas tead, kuidas viia läbi oma MTÜ üldkoosolekut nii, et kõik oleks seaduspärane ja osalejatele arusaadav?
Ootame sind 25. septembril kl 13 – 14.30 Teamsi veebikeskkonnas praktilisse töötuppa, kus käsitleme:
✅ üldkoosoleku ettevalmistamist (ajakava, päevakord, teavitamine)
✅ seadusest tulenevaid kohustusi ja õigusi üldkoosolekule
✅ erinevaid koosoleku läbiviimise võimalusi: veebi-, hübriid – ja kirjalik üldkoosolek
✅ protokollimise ja dokumenteerimise nõudeid
✅ praktilisi näiteid ja levinumaid vigu
Koolitus on suunatud MTÜ juhatuse liikmetele, aktiivsetele liikmetele ja kõigile, kes soovivad oma teadmisi täiendada, et tagada organisatsiooni korrektne ja sujuv toimimine.
👉 Registreeru hiljemalt 23. septembriks siin: https://0cn.de/5uzi
Saadame registreerunutele enne koolitust veebilingi osalemiseks. Koolitust on võimalik järele vaadata Youtube`is Kogukondade veebikooli playlistis https://0cn.de/k8k1
Lisainfo: Kersti Kurvits, JAEKi vabaühenduste konsultant, tel 5208423, e-kiri: kersti@jaek.ee
Kogukonna veebikoolitused ja podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Praktiline koolitus-matk: „Liikumine looduses ehk kuidas toetada ja õpetada lapsi loodusliikumise kaudu"
2025-10-14 08:00 - 14:00 | RMK Tooma lõkkekoht, RMK Tooma lõkkekoht, Tooma, 48432 Jõgeva maakond
Praktiline koolitus-matk „Liikumine looduses ehk kuidas toetada ja õpetada lapsi loodusliikumise kaudu”
Kutsume Jõgevamaa lasteaedade õpetajaid osalema praktilisel koolitus-matkal „Liikumine looduses ehk kuidas toetada ja õpetada lapsi loodusliikumise kaudu”, mis toimub 14. oktoobril, kogunemiskohaks Jõgevamaa piiril asuv RMK Tooma Lõkkekoht.
Koolitusel õpime, kuidas looduses liikumine toetab laste tervist, arengut ja keskkonnateadlikkust. Saame praktilisi oskusi matka ja õuesõppe juhendamisel ning avastame, kuidas muuta loodus põnevaks ja arendavaks õpperuumiks. Koolitust viivad läbi matkajuht Margus Püvi ja Tartu Lasteaed Poku liikumisõpetaja Ann Külm.
AJAKAVA:
08.00 Kogunemine – tee, kohv, väike amps
08.45 Koolitus
12.15 “Team work” ehk kerge ja kiire lõunasöök lõkkel
13.00 Väike kohv ja päeva kokkuvõte – mõtete ja kogemuste jagamine, üldine arutelu
14.00 Head koduteed
Lae plakat alla SIIT.

REGISTREERIMINE

Koolitusele registreeri end hiljemalt 9. oktoobriks.
KOOLITUSEL OSALENU:
🔸Mõistab, kuidas varasemad looduses liikumise kogemused toetavad lapse hilisemat tervisekäitumist ja kehalist aktiivsust.
🔸Oskab suunata laste tähelepanu ümbritsevale keskkonnale, toetades nende kognitiivset arengut.
🔸Teadvustab keskkonnateadlikkuse ja looduse mõistmise tähtsust laste kasvatamisel.
🔸Oskab juhendada lapsi sobival viisil matkaks või liikumiseks riietuma.
🔸Oskab õpetada ja juhendada lapsi raja järgimisel ning koos liikumisel looduses.
🔸Teab käitumisviise eksimise korral ning oskab õpetada ohumärkide tegemist, enda kuuldavaks ja nähtavaks tegemist.
🔸Mõistab õpetaja rolli loova ja avastamist toetava õpperuumi loojana.
🔸Tunneb õuesõppe olulisust laste tervise, õppimise ja arengu toetamisel.
🔸Oskab tasakaalustada turvalisust ja vabadust riskimängude toetamisel.
🔸Kasutab loodust mitmekesise ja arendava õppimiskeskkonna vahendajana.
KOOLITAJAD:
🔸Margus Püvi (matkajuht) – on kogenud matkajuht, kes on rännanud ligi 80 riigis. Ta on viinud loodusmatku läbi nii õpetajatele kui ka noortele, jagades nendega oma teadmisi ja kogemusi. Margus on matkajuht nagu mets ise – tugev, rahulik ja usaldusväärne. Tema käe all muutub mets turvaliseks õpperuumiks ning iga teekond põnevaks seikluseks.
🔸Ann Külm (Tartu Lasteaia Poku liikumisõpetaja) – on kogenud ja pühendunud liikumisõpetaja, keda võib õigusega nimetada “Värske õhu saadikuks”. Ta innustab lapsi ja kolleege märkama, et päike, vihm ja tuul on sama olulised kaaslased õppimises ja mängimises kui raamatud ja mänguasjad. Tema praktilised kogemused ja siiras usk liikumisse ning looduses viibimise jõusse teevad temast innustava eeskuju.
Lisaks on Ann ja Margus juba aastaid ühiselt korraldanud Poku lasteaias “Matkatarkuse” päeva.

REGISTREERIMINE

Koolitusele registreeri end hiljemalt 9. oktoobriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Eva-Kristi Hein, 5333 5950, eva-kristi.hein@jaek.ee

Koolituskolmapäev ettevõtjatele - Kust saada RAHA?
2025-11-12 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin!

Koolitusel osalenud ettevõtja teab:

Millisel hetkel on laen ettevõttele parem lahendus kui toetus

Millistele tingimustele peab ettevõte laenu või käenduse saamiseks vastama

Milliseid rahastamisvõimalusi ettevõtetele pakuvad Maaelu Edendamise Sihtasutus ja COOP Pank

Koolitavad ja küsimustele vastavad:Laivi Piir (Maaelu Edendamise Sihtasutus)Kristo Aab (COOP Pank)
Koolituskolmapäeva ettevõtja sooduspilet on nii kohapeal kui online osalemisega 4 €.Kesk-Eesti Ettevõtlusinkubaatori klientidele on koolitus tasuta, registreerimine on siiski kohustuslik.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin!

Koolitus lasteaedadele: "Aktiivsed õuesõppe võimalused lasteaialastele vanuses 3 kuni 7 aastat"
2025-11-19 09:00 - 14:30 | Torma Põhikooli lasteaias Linnutaja, Torma Põhikooli Lasteaed Linnutaja, Lasteaia 3, Torma alevik, Jõgeva vald
Praktiline koolitus “Aktiivsed õuesõppe võimalused lasteaialastele vanuses 3 kuni 7 aastat”
Kutsume Jõgevamaa lasteaedade õpetajaid osalema praktilisel koolitus „Aktiivsed õuesõppe võimalused lasteaialastele vanuses 3 kuni 7 aastat”, mis toimub 19. novembril Torma Põhikooli lasteaias Linnutaja.
Koolitusel tutvutakse erinevate liikumisega seotud meetodite ja mängudega, mida saab kasutada õppetöö läbiviimisel nii toas kui õues. Osalejad saavad kogemuse QR-koodide ja täringu kasutamisest õppevahendina, proovivad läbi meeskonna- ja ringmänge, otsimis- ja lugemistegevusi ning disainivad ise uusi õuemänge.
Koolitus on praktiline ja annab osalejatele julguse ning inspiratsiooni rakendada liikumist ja loovust oma igapäevases õppetöös. Koolitust viib läbi Kristiina Vaikmets.
AJAKAVA:
08.30 Saabumine
09.00 Koolituse I osa
10.30 Paus
10.45 Koolituse II osa
12.15 Lõuna
12.45 Koolituse III osa
Koolitus lõpeb 14.15
Lae plakat alla SIIT!

REGISTREERIMINE

Koolitusele registreeri end hiljemalt 11. novembriks.
KOOLITUSEL OSALENU:
🔸Oskab kasutada erinevaid liikumisega seotud meetodeid töös lasteaialastega.
🔸Võtab kaasa julgust ja soovi proovida uusi meetodeid oma planeeritud õppetegevustes ja rikastab sellega enda läbiviidud õppetegevusi.
KOOLITAJA:
🔸Kristiina Vaikmets on töötanud üle kümne aasta õpetajana. Selle aja jooksul on ta leidnud tee erinevate meetodite ja vahendite juurde. Hetkel töötab ta koolitaja ja õpetajana ning tegutseb õppedisainerina. Lisaks on Kristiina õppejõud-lektor nii Tartu kui ka Tallinna Ülikoolis.

REGISTREERIMINE

Koolitusele registreeri end hiljemalt 11. novembriks.

Koolitus toimub Jõgevamaa Arendus- ja Ettevõtluskeskuse ja Jõgevamaa Spordiliit Kalju eestvedamisel. Koolitus saab teoks tänu SA Liikumisharrastuse kompetentsikeskuse rahastusele.
Lisainfo: Aive Tamm, 5309 0915, aive.tamm@jaek.ee

Projektikirjutamise koolitus MTÜdele
2025-11-20 10:00 - 17:00, 2025-11-27 10:00 - 17:00
Kutsume MTÜde ja kogukondade esindajaid enne aasta lõppu täiendama oma projektikirjutamise oskusi!
Tegemist on Järva-, Jõgeva – ja Viljandimaa arenduskeskuste ja Kesk-Eesti Ettevõtlusinkubaatori ühise koolitusega, mis seekord toimub Paides.
Projektikirjutamise koolitus mittetulundusühingutele
Toimumisaeg:
20. november 2025 kell 10.00–16.00
27. november 2025 kell 10.00–16.00
(kogunemine ja hommikukohv mõlemal päeval alates 9.30)
Koht: Paide Maksimarketi Konverentsiruum
Koolitaja: Annemai Mägi – InterAct Projektid & Koolitus OÜ juhatuse liige, konsultant.
Kahepäevane koolitus annab mittetulundusühingute juhtidele ja aktiivsetele liikmetele praktilised teadmised ja tööriistad projektide edukaks planeerimiseks ja taotlemiseks.
Koolitus keskendub järgmiste toetusprogrammide võimalustele:
KOP – Kohaliku omaalgatuse programm
LEADER meetmed
KÜSK – Kodanikuühenduste Sihtkapitali toetused
Koolituse kava
20. november 2025
Projekti ülesehitus ja taotlusvormid
Projekti eesmärkide, sihtrühmade ja kasusaajate määratlemine
Eelarve ja tegevuskava koostamine
27. november 2025
Rahastusvõimaluste tutvustus (KOP, LEADER, KÜSK)
Projekti aruandlus, dokumentatsioon ja maksetaotlused
Levinumad probleemid projektitaotluste koostamisel ja kuidas neid vältida
NB! Parima tulemuse saavutamiseks on oluline osaleda mõlemal koolituspäeval.
Kohvipauside eest kannavad hoolt koolituse korraldajad.
Lõunapaus mõlemal päeval kell 13.00 Paide Maksimarketi kohvikus (omal kulul).
Koolitusel osalemise tasu 20 eurot.
Registreerimise tähtaeg: 14. november 2025 või kuni kohti jätkub.
Registreerimisvorm: https://forms.cloud.microsoft/e/q3kCANuZCy
Küsimuste korral võtke ühendust: Annika Jõks, tel 5187480, annika.joks@jaek.ee
Koolitust korraldatavad koostöös Järvamaa Arenduskeskus Viljandimaa Arenduskeskus ja Jõgevamaa Arendus- ja Ettevõtluskeskus ning viiakse ellu meetme “Atraktiivne piirkondlik ettevõtlus- ja elukeskkond” koostööprojekti “ projekti „Kesk-Eesti ettevõtlusinkubaator“ abil.

Koolituskolmapäev ettevõtjale - Prototüüpimine
2025-11-26 15:00 - 17:00 | JAEKi seminariruum, Aia tn 2, Jõgeva, 48306, Eesti
Registreeri siin!

Koolitusel osalenud ettevõtja teab:

Mis on prototüüpimine ja kuidas see mõjutab ettevõtet või ettevõtte protsesse

Millised on tehnoloogiad ja tänapäeva võimalused

Millest koosneb prototüüpimise protsess ja millal tekib prototüüpimisest rahaline kasu

Koolitab ja küsimustele vastab:Martin Terav (ECCOM)
Koolituskolmapäeva ettevõtja sooduspilet on nii kohapeal kui online osalemisega 4 €.Kesk-Eesti Ettevõtlusinkubaatori klientidele on koolitus tasuta, registreerimine on siiski kohustuslik.
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on Kaasrahastanud Euroopa Liit.
Koolitus on suunatud maapiirkondade mikro- ja väikeettevõtjatele.

Registreeri siin!

Arengukava koostamise koolitus vabaühendustele 31.01 Adaveres
2026-01-31 10:00 - 16:00 | Adavere mõis
Arengukavade koostamise koolitus vabaühendustele
Laupäeval 31. jaanuaril kell 10:00 – 16:00 Adavere mõisas või veebikeskkonnas
Kas teie vabaühendusel või kogukonnal on suured plaanid, aga puudub selge teejuht nende elluviimiseks?
Kutsume Jõgeva-, Järva- ja Viljandimaa vabaühendusi ning kogukondade eestvedajaid praktilisele koolitusele, kus õpime looma arengukavasid, mis ei jää sahtlisse tolmuma, vaid aitavad ideed teoks teha.
Koolituse lõpuks on sul selge teadmine, millistest punktidest arengukava koosneb, kuidas kaasata liikmeid ja mida täpsemalt iga teemapunkti alla kirjutada.
Koolitaja: Urmo Reitav
Miks osaleda?
Koolitus on üles ehitatud praktiliselt – teooria vaheldub rühmatööde ja ülesannetega. NB! Kohapeal osalejatel palume kaasa võtta sülearvuti, et saaksite kohe praktiliste harjutustega alustada.
Sihtgrupp: Jõgeva-, Järva- ja Viljandimaa vabaühendused ja kogukonnajuhid.
Piirang: Igast organisatsioonist saab kohapeale tulla kuni 2 osalejat (et tagada personaalne lähenemine). Veebis osalejate arvule piiranguid ei ole.
Osalustasu: 10 eurot inimene (sisaldab koolitust, materjale ja kohapealset toitlustust).
Registreeri koolitusele ja maksa osalustasu hiljemalt 29. veebruariks 2026.
Päevakava
09.30 – 10.00 Kogunemine ja tervituskohv
10.00 – 11.30 Miks on organisatsioonile või kogukonnale arengukava vaja? Arengukava koostamise protsess: MTÜ liikmete või kogukonna kaasamine, teavitamine.
11.30 – 11.45 Kohvipaus
11.45 – 12.45 Erinevad arengukava struktuurid. Hetkeolukorra kirjeldus.
12.45 – 13.30 Lõuna
13.30 – 14.30 Eesmärkide püstitamine ja tegevuste planeerimine.
14.30 – 14.40 Kohvipaus
14.40 – 16.00 Tegevuskava koostamine, arengukava kinnitamine ja uuendamine.
Vali sobiv piletitüüp (osalemine koolitusel kohapeal või veebis) ja registreeri end juba täna! Veebis osalejatele saadetakse link hiljemalt koolituse eelneval päeval.
Lisainfo: Kersti Kurvits, tel 520 8423, kersti@jaek.ee

Arengupäev "Kuidas koostöös kogukonda arendada ja vastuseise vältida"
2026-02-19 10:00 - 16:00 | Pajusi Rahvamaja, Pajusi, Põltsamaa vald, 48224, Eesti
Kas oled kogenud olukorda, kus kogukonnas tekivad pinged, vastasseisud või konfliktid, mis takistavad koostööd ja edasiminekut?
Kas oled mõelnud, kuidas keerulistes olukordades rahulikuks jääda, erinevaid osapooli kuulata ja leida lahendusi, mis päriselt toimivad?
19. veebruaril Pajusi Rahvamajas kl 10 – 16 arengupäev
“Kuidas koostöös kogukonda arendada ja vastuseise vältida”
Arengupäev on Jõgeva-, Järva- ja Viljandimaa vabaühendustele ja kogukondade eestvedajatele ja aktiivsetele liikmetele, kes soovivad paremini ja tõhusamalt konfliktidega toime tulla.
Arengupäev on Jõgeva-, Viljandi-, Järvamaa osalejatele TASUTA.
Väljastpoolt osalejatele on tasu 25 eurot.
Koolituse eesmärk on suurendada arusaamist konfliktide tekkepõhjustest ning anda praktilisi tööriistu, kuidas kogukondades ja organisatsioonides esinevaid vastasseise lahendada nii, et säiliks koostöö, dialoog ja usaldus.
Kui konfliktid on kogukonnas lahendatud või ära hoitud, on parim aeg hakata toetuste toel plaane realiseerima. Päeva teises pooles tutvustame CERV (Kodanike, võrdõiguslikkuse, õiguste ja väärtuste programm) ja KÜSK toetusvõimalusi kogukondlike algatuste arendamiseks.
Koolituselt saad:
* parema arusaama, miks konfliktid tekivad ja kuidas need erinevad lihtsalt arvamuste lahknemisest
* praktilised võtted, kuidas käituda konfliktses olukorras ja hallata tugevaid emotsioone
* oskused konstruktiivse kriitika ja pahatahtliku tülinorimise eristamiseks
* teadmised, kuidas toime tulla keeruliste suhtlusmustrite ja vastasseisudega
* võimaluse rakendada õpitut kohe praktikas läbi teatrisketšide ja grupitööde
* ülevaate CERV ja KÜSK rahastusvõimalustest kogukondadele
Päeva rikastavad Tänassilma teatritrupi Pupu-Jukud humoorikad ja elulised sketšid, mis aitavad konflikte paremini mõista ja ühiselt lahendusi leida.
Koolitaja on Ülli Kukumägi, psühholoog ja pikaaegne koolitaja.
Päeva aitab läbi viia Einar Ilves, Viljandimaa Arenduskeskusest.
Päevakava
9.30 – 10.00 Kogunemine, hommikukohv ja toekam suupiste
10.00 – 10.30 Päeva avamine ja sissejuhatus.
10.30 – 11.30 Koolitus: Inimestevahelised vastuseisud ja konfliktid: konfliktide tekkepõhjused, emotsioonide roll, suhtlusmustrid ja esimesed sammud lahenduste suunas
11.30 – 12.15 Koolitusel saadud teadmiste kohene praktikasse rakendamine töörühmades: Inimestevaheline konflikt- probleemi analüüs ja lahenduste otsimine.
12.15 – 13.00 Lõuna
13.00 – 14.00 Koolitus: Konfliktid kogukonnas ja organisatsioonides: rollid, vastutus, huvide konflikt, koostöö ja juhtimine kogukondlikes organisatsioonides.
14.00 – 14.45 Grupitöö: Konflikt organisatsioonis.
14.45 – 15.00 Kohvipaus
15.00 – 15.30 CERV ja KÜSK toetuste tutvustus vabaühendustele koostöö arendamiseks
15.30 – 15.45 Päeva kokkuvõte ja lõpusõnad
15.45 – 16.00 Päeva kokkuvõte Tännassilma teatritrupilt
Registreeri arengupäevale SIIN

Podcast: KOV ja kogukond koosloomes - tüütu kohustus või ainus viis ellu jääda?
2026-02-25 13:00 - 14:00 | Veebikeskkond, Veebikeskkond, Jõgeva, Estonia
Kas olete kunagi tundnud, et vallavalitsus ja kogukond sikutavad vankrit eri suundades? Või et koosloome on lihtsalt üks ilus sõna paberil, mis igapäevatöös tundub pigem tüütu lisakohustusena?

25.02 kell 13 – 14 Järva-, Jõgeva- ja Viljandimaa ühises kogukonna podcastis lõpetame viisakusavaldused ja räägime ausalt: kas KOV ja kogukond on partnerid või paratamatud kaaslased, kes on “sunniviisiliselt” ühte vankrisse pandud?

𝐏𝐨𝐝𝐜𝐚𝐬t𝐢𝐬 𝐨𝐭𝐬𝐢𝐦𝐞 𝐯𝐚𝐬𝐭𝐮𝐬𝐞𝐢𝐝 𝐤𝐮̈𝐬𝐢𝐦𝐮𝐬𝐭𝐞𝐥𝐞:Kes on kellele toeks? Kas vald on “rahakott” ja küla on “kulu” või on see vastupidi? Kas koosloome on omavalitusele tüütu kohustus või ainus viis, kuidas vallad ja ja kogukonnad püsima jäävad? Kas kohalikul omavalitsusel on vaja kogukonnaspetsialisti ja mis tööd ta teeb? Kuidas vallad ja kogukonnad ei tegutseks vastamisi, vaid kõrvuti? Kas kaasame noori valla arengutesse päriselt või on see vaid “linnuke” aruandes? Kuidas ehitada usaldust rahuajal, et kriisihetkel ei peaks hakkama “jalgratast leiutama”?

𝐕𝐞𝐬𝐭𝐥𝐮𝐬𝐫𝐢𝐧𝐠𝐢𝐬 𝐤𝐨𝐡𝐭𝐮𝐯𝐚𝐝:𝐓𝐨𝐨𝐦𝐚𝐬 𝐓𝐚𝐦𝐦𝐢𝐤, 𝐉𝐚̈𝐫𝐯𝐚 𝐯𝐚𝐥𝐥𝐚 𝐯𝐚𝐥𝐥𝐚𝐯𝐚𝐧𝐞𝐦 – kas koosloome on valla ellujäämisstrateegia?𝐄𝐢𝐤𝐨 𝐓𝐚𝐦𝐦𝐢𝐬𝐭, 𝐕𝐢𝐥𝐣𝐚𝐧𝐝𝐢 𝐯𝐚𝐥𝐥𝐚 𝐤𝐨𝐠𝐮𝐤𝐨𝐧𝐧𝐚𝐬𝐩𝐞𝐭𝐬𝐢𝐚𝐥𝐢𝐬𝐭– praktiku vaade, kuidas muuta koostöö süsteemseks ja nähtavaks.𝐄𝐯𝐢 𝐑𝐨𝐡𝐭𝐥𝐚, 𝐀𝐝𝐚𝐯𝐞𝐫𝐞 𝐤𝐨𝐠𝐮𝐤𝐨𝐧𝐧𝐚 𝐞𝐞𝐬𝐭𝐯𝐞𝐝𝐚𝐣𝐚 – kuidas sünnib valla ja kogukonna vahel vastastikune usaldus ja koostöö?𝐋𝐞𝐚𝐧𝐚 𝐋𝐢𝐢𝐯𝐬𝐨𝐧, 𝐊𝐔̈𝐒𝐊𝐢 𝐩𝐫𝐨𝐣𝐞𝐤𝐭𝐢𝐣𝐮𝐡𝐭 – eksperdi vaade, kuidas suurendada kodanikuühiskonna mõju ja tuua noored otsustamise juurde.

𝐑𝐞𝐠𝐢𝐬𝐭𝐫𝐞𝐞𝐫𝐢 𝐞𝐧𝐝 𝐯𝐚𝐚𝐭𝐚𝐣𝐚𝐤𝐬 https://0cn.de/s28x ja saadame sulle 23. veebruaril meeldetuletuse koos podcasti online lingiga.

𝐒𝐢𝐧𝐮 𝐚𝐫𝐯𝐚𝐦𝐮𝐬 𝐥𝐨𝐞𝐛! Küsi küsimusi ja jaga oma valla edulugusid podcasti YouTube’i chatis. Parimad mõtted toome otse-eetrisse!

Märgi end osalejaks, jaga infot ka oma kogukonnas ja kohtume otse-eetris! “𝐕𝐚𝐬𝐭𝐚𝐦𝐢𝐬𝐢 𝐞𝐢 𝐯𝐨̃𝐢𝐝𝐚 𝐤𝐞𝐞𝐠𝐢. 𝐊𝐨̃𝐫𝐯𝐮𝐭𝐢 𝐯𝐨̃𝐢𝐝𝐚𝐯𝐚𝐝 𝐤𝐨̃𝐢𝐤!”

𝐾𝑜𝑔𝑢𝑘𝑜𝑛𝑛𝑎 𝑝𝑜𝑑𝑐𝑎𝑠𝑡𝑖𝑑 𝑜𝑛 𝐽𝑎̈𝑟𝑣𝑎-, 𝑉𝑖𝑙𝑗𝑎𝑛𝑑𝑖- 𝑗𝑎 𝐽𝑜̃𝑔𝑒𝑣𝑎𝑚𝑎𝑎 𝑎𝑟𝑒𝑛𝑑𝑢𝑠𝑘𝑒𝑠𝑘𝑢𝑠𝑡𝑒 𝑣𝑎𝑏𝑎𝑢̈ℎ𝑒𝑛𝑑𝑢𝑠𝑡𝑒 𝑘𝑜𝑛𝑠𝑢𝑙𝑡𝑎𝑛𝑡𝑖𝑑𝑒 𝑢̈ℎ𝑖𝑠𝑝𝑟𝑜𝑗𝑒𝑘𝑡 𝑘𝑜𝑙𝑚𝑒 𝑚𝑎𝑎𝑘𝑜𝑛𝑛𝑎 𝑣𝑎𝑏𝑎𝑢̈ℎ𝑒𝑛𝑑𝑢𝑠𝑡𝑒 𝑣𝑜̃𝑖𝑚𝑒𝑘𝑢𝑠𝑒 𝑗𝑎 𝑡𝑒𝑎𝑑𝑙𝑖𝑘𝑘𝑢𝑠𝑒 𝑡𝑜̃𝑠𝑡𝑚𝑖𝑠𝑒𝑘𝑠. 𝑃𝑜𝑑𝑐𝑎𝑠𝑡𝑖 𝑜𝑡𝑠𝑒𝑢̈𝑙𝑒𝑘𝑎𝑛𝑑𝑒 𝑡𝑒𝑒𝑏: 𝑇𝑎𝑎𝑣𝑖𝑑 𝑀𝑒𝑒𝑑𝑖𝑎 𝑂𝑈̈.
𝑃𝑜𝑑𝑐𝑎𝑠𝑡𝑒 𝑡𝑜𝑒𝑡𝑎𝑏 𝑟𝑎ℎ𝑎𝑙𝑖𝑠𝑒𝑙𝑡 𝐸𝑢𝑟𝑜𝑜𝑝𝑎 𝐿𝑖𝑖𝑑𝑢 𝑚𝑒𝑒𝑡𝑚𝑒𝑠𝑡 “𝐴𝑘𝑡𝑖𝑖𝑣𝑛𝑒 𝑝𝑖𝑖𝑟𝑘𝑜𝑛𝑑𝑙𝑖𝑘 𝑒𝑡𝑡𝑒𝑣𝑜̃𝑡𝑙𝑢𝑠- 𝑗𝑎 𝑒𝑙𝑢𝑘𝑒𝑠𝑘𝑘𝑜𝑛𝑑” 𝐾𝑒𝑠𝑘-𝐸𝑒𝑠𝑡𝑖 𝐸𝑡𝑡𝑒𝑣𝑜̃𝑡𝑙𝑢𝑠𝑖𝑛𝑘𝑢𝑏𝑎𝑎𝑡𝑜𝑟𝑖 𝑒𝑡𝑡𝑒𝑣𝑜̃𝑡𝑙𝑖𝑘𝑒 𝑘𝑜𝑔𝑢𝑘𝑜𝑛𝑑𝑎𝑑𝑒 𝑝𝑟𝑜𝑔𝑟𝑎𝑚𝑚.
